
PARLAMENTUL ROMÂNIEI

CAMERA DEPUTAŢILOR

	COMISIA PENTRU ÎNVĂŢĂMÂNT, 

ŞTIINŢĂ,  TINERET ŞI SPORT

Bucureşti, 02 martie 2009

Nr. 29/108


RAPORT  
asupra propunerii legislative privind introducerea şahului în şcoli
(Pl.x. 96/11 februarie 2009)
1. În baza prevederilor art. 95 din Regulamentul Camerei Deputaţilor, republicat, cu adresa nr. PL.x. 96/11 februarie 2009,  Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind introducerea şahului în şcoli (Pl.x. 96/11 februarie 2009).

La întocmirea raportului, Comisia a avut în vedere avizul Comisiei juririce, de disciplină şi imunităţi şi avizul Consiliului Legislativ.

Propunerea legislativă are ca obiect de reglementare introducerea şahului în programa de învăţământ preuniversitar, ca disciplină obligatorie de studiu, organizarea de cluburi de şah, asigurarea dotărilor necesare în fiecare unitate de învăţământ şi organizarea de campionate pe categorii de vârstă, în vederea participării elevilor la competiţii internaţionale de profil.

2. În funcţie de obiectul şi conţinutul său, propunerea legislativă face parte din categoria  legilor  ordinare.


3. La lucrările Comisiei au fost prezenţi 23 deputaţi, din totalul de 31 membri ai Comisiei. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: doamna Oana Badea, secretar de stat în cadrul Ministerului Educaţiei, Cercetării şi Inovării şi domnul Răzvan Bobeanu, secretar de stat în cadrul Ministerului Tineretului şi Sportului.

4. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţa din 25 februarie 2009, Comisia a propus, cu unanimitatea voturilor celor prezenţi, respingerea propunerii legislative, din următoarele motive:
· prevederile propunerii legislative necesită personal calificat în domeniu, ori din acest punct de vedere se precizează faptul că nu există personal atestat în acest scop;
· există deja organizate numeroase cercuri şi dotări corespunzătoare în multe şcoli;
· prin reglementări deja existente, jocul de şah se practică în şcoli, la orele de sport, atunci când condiţiile meteo sunt nefavorabile altor activităţi sportive;

· problema decongestionării programei din învăţământul preuniversitar este încă de actualitate, ori introducerea unei ore în plus, nu este bine venită din acest punt de vedere;

· pentru elevii pasionaţi de jocul de şah, se pot folosi cercurile sau cluburile sportive existente.
       PREŞEDINTE,

